section_heading: Članovi
paragraph_text: Nakon prva dva albuma dolazi do promjena u postavi sastava. Gordan Radočaj Ink napušta Elemental, a zbog sve snažnijeg stremljenja Remi i Shota prema bendovskim aranžmanima, iz sastava je otpala uloga DJ Excela. U jesen 2002. u bend ulazi gitarist Erol Zejnilović kojeg su Remi i Shot primjetili dok je svirao na r’n’b večerima u klubu Sax! sa Jacquesom Houdekom i Ivanom Kindl. Ostatak postave Elementala tada su činili Tino Baričić na bubnjevima, Dinko Janković na klavijaturama, Merima Salkić kao prateći vokal te otprije prisutan Marijo Bilić. Od tog trenutka bend iz dotadašnje prateće uloge sve više prelazi u centralni dio kreativnog procesa.